[{"text_idx": "#000003", "text": "Jaanuari vo\u0303iks teisiso\u0303nu vabalt ka allahindluste kuuks nimetada. See, mis kaubanduskeskustes toimub, on lausa po\u0308o\u0308rane \u2013 nii palju soodsat kaupa, et silme ees vo\u0303tab virvendama."}, {"text_idx": "#000006", "text": "Allahindluste puhul peab Stella heaks vo\u0303imaluseks osta soodsa hinnaga keset ku\u0308lma talve kerge kevadmantli. Vo\u0303i miks mitte vastupidi \u2013 suvel soetada hoopis kasukas? Tema enda viimaseks lemmikleiuks on Mango tumeroheline kasukas, mille sai poole hinnaga. \u201eSamuti vajasin hiljuti uusi Balmoral Hunter kummikuid ja Mustal Reedel ostsin 40% soodsamalt nad e-poest a\u0308ra,\u201c lisab naine. Kuidas aga siiski leida selle suure sigrimigri seast endale just need parimad palad? Stella so\u0303nul ko\u0303ige parem nipp alede ajal parimad asjad va\u0308lja sorteerida, on vaadata ihaldatud asi endale varem valmis ja allahindluste ajal see a\u0308ra osta. \u201eSihitu ostlemine on pigem garderoobile nuhtluseks \u2013 pole ju vahet, et asi maksis vaid viis eurot, kui ta vo\u0303tab kapis ruumi ja lo\u0303puks ja\u0308a\u0308b seisma.\u201c"}]